S-297/2008

Mál þetta, sem dómtekið var 25. júní sl. er höfðað samkvæmt ákæru útgefinni af ríkislögreglustjóra 31. október 2007 á hendur B-kk-þgf M-kk-þgf, kennitala […], Rauðarárstíg 32, Reykjavík, B-kk-þgf S-kk-þgf, kennitala […], Kópavogsbraut 99, Kópavogi, J-kk-þgf P-kk-þgf S-kk-þgf, kennitala […], Tunguseli 1, Reykjavík, K-kk-þgf B-kk-þgf, kennitala […], Holtsgötu 5, Reykjavík, H-kk-þgf K-kk-þgf H-kk-þgf, kennitala […], Hábergi 40, Reykjavík, R-kk-þgf B-kk-þgf E-kk-þgf, kennitala […], Vesturbergi 74, Reykjavík, K-kk-þgf G-kk-þgf G-kk-þgf, kennitala […], Hólsvegi 10, Reykjavík, E-kk-þgf F-kk-þgf E-kk-þgf, kennitala […], Hallveigarstíg 10a, Reykjavík, P-kk-þgf H-kk-þgf K-kk-þgf, kennitala […], Laufásvegi 3, Stykkishólmi, og K-kk-þgf Fennri N. Á-kk-þgf, kennitala […], Hraunsvegi 25, Reykjanesbæ (Njarðvík).

Málið var þingfest 23. nóvember 2007 sem mál nr. S-1743/2007 en í þinghaldi 11. febrúar 2008 var þáttur ákærða P-kk-ef H-kk-ef K-kk-ef klofinn frá því máli og gefið númerið S-297/2008. Með dómi Héraðsdóms Reykjavíkur, í máli nr. S-1743/2007 sem kveðinn var upp 3. mars 2008, voru ákærðu sakfelldir fyrir brot á höfundalögum. Með dómi Hæstaréttar Íslands frá 11. júní sl. í málinu nr. 472/2008 var dómur héraðsdóms í máli nr. S-1743/2007 staðfestur.

I.

Ákærða er gefið að sök að hafa framið brot á höfundalögum, með því að hafa, á árunum 2003 og 2004, á dvalarstað sínum, Rauðarárstíg 32, 105 Reykjavík, gert ólögmæt eintök af höfundaréttarvernduðu efni sem hann vistaði í nettengdri tölvu sinni, og birt hópi fólks á veraldarvefnum, án heimildar frá rétthöfum. Efnið birti ákærði meðlimum Direct Connect jafningjanets, með tengingu við miðlægan nettengipunkt (e. hub) sem gekk m.a. undir nafninu „Ásgarður“. Ákærði var meðlimur í jafningjanetinu með notendanafnið „KALLINN“. Efnið birti ákærði með því að nýta eiginleika DC++ skráarskiptaforrits, til að skilgreina svæði á hörðum diski tölvu sinnar, sem innihéldu skrár með höfundarréttarvörðu efni, og veitti þannig öðrum meðlimum jafninganetsins, sem voru allt að 132, aðgang að efninu og gerði þeim kleift að sækja sér efni að vild.

Í tölvu ákærða, sem lögregla lagði hald á þann 28. september 2004, voru 4.887 höfundaréttarvarin verk vistuð á svæðum sem skilgreind voru til birtingar innan DC++ skráarskiptaforrits (DC++ v0.401) sem tengt var „Ásgarði“ og sundurliðast þau eftir tegund og fjölda sem hér greinir:

Brot ákærða telst varða við 3. gr. höfundalaga nr. 73/1972, sbr. 2. gr. laga nr. 57/1992, sbr. 1. tl. 2. mgr. 54. gr. höfundalaga nr. 73/1972, sbr. 5. gr. laga nr. 78/1984 og 162. gr. laga nr. 82/1998, sbr. og 61. gr. a. höfundalaga nr. 73/1972, sbr. 18. gr. laga nr. 57/1992, sbr. lög nr. 74/1947 og auglýsingu nr. 110/1947 um inngöngu Íslands í Bernarsambandið, sbr. og lög nr. 80/1972 um heimild ríkisstjórninni til handa til að staðfesta Bernarsáttmálann til verndar bókmenntum og listverkum í þeirri gerð hans, sem samþykkt var á ráðstefnu Bernarsambandsríkja í París 24. júlí 1971, og auglýsingu nr. 763/1999 um afhendingu aðildarskjals Íslands vegna 1. til 21. gr. Bernarsáttmálans til verndar bókmenntum og listum og um aðildarríki að sáttmálanum.

Þess er krafist að ákærði verði dæmdur til refsingar.

Þá er þess krafist samkvæmt 1. tl. 1. mgr. 69. gr. almennra hegningarlaga nr. 19/1940 og 1. mgr. 55. gr. höfundalaga nr. 73/1972 að ákærði sæti upptöku eftirtalins tölvubúnaðar, sbr. haldlagningarskýrslu 29. september 2004, sbr. skjal í rannsóknargögnum lögreglu nr. III/ 2.2.6, auk tengisnúra og kapla: CA-4 Turntölva án nafns eða sn.

Við þingfestingu málsins fyrir dómi neitaði ákærði sök en ákveðið var að fresta aðalmeðferð málsins þar til dómur Hæstaréttar lægi fyrir í máli nr. 472/2008 þar sem dæmt yrði um samkynja sakarefni. Þann 25. júní sl. var mál þetta tekið fyrir og voru sakflytjendur sammála um að í ljósi dóms Hæstaréttar Íslands í máli nr. 472/2008, sem upp var kveðinn 11. júní sl., væri ekki þörf á aðalmeðferð í þessu máli, þrátt fyrir að ákærði neiti sök. Var málið því næst tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði, ákvörðun viðurlaga og málsbætur.

Ákærði er fæddur í maí 1979. Á hann að baki þrjú refsiverð brot, sem ekki skipta máli um ákvörðun refsingar í þessu máli.

Við ákvörðun refsingar ákærða er litið til þess að brotastarfsemi hans stóð yfir í talsvert langan tíma og var umfangsmikil. Nokkuð er um liðið síðan rannsókn þessa máls hófst með húsleit lögreglu 28. september 2004. Rannsóknin var þó viðamikil en lögregla þurfti að flokka og rannsaka gríðarlegt magn gagna. Virðist þó sem hlé hafi orðið á rannsókn málsins sem dró hana á langinn. Með hliðsjón af öllu þessu þykir rétt að fresta skilorðsbundið ákvörðun refsingar ákærða.

Með vísan til lagaákvæða í ákæru er upptækur gerður tölvubúnaður samkvæmt haldlagningarskýrslum svo sem nánar er rakið í dómsorði.

Engan sakarkostnað hefur leitt af þessu máli.

D ó m s o r ð :

Frestað er ákvörðun refsingar ákærða P-kk-ef H-kk-ef K-kk-ef og skal hún falla niður að liðum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940.

Upptækur er gerður til Samtaka myndefnisútgefenda á Íslandi, Framleiðendafélagsins-SÍK, Sambands tónskálda og eigenda flutningsréttar, Sambands hljómplötuframleiðenda og Business Software Alliance tölvubúnaður ákærða í máli þessu samkvæmt haldlagningarskýrslum lögreglu frá 28. og 29. september 2004.

S-kk-nf S-kk-nf.